Lav et referat af nedenstående tekst:

Tekst:
Et hav af danskere er lige nu på vej ned i stemmeboksen for at sætte et kryds, der kommer til at definere Danmarks fremtid. En lille fodfejl kan imidlertid gøre, at stemmen bliver ugyldig. For Folketingsvalgloven skal nemlig overholdes. I Aalborg Kongres & Kultur Center spurgte TV2 Nord stedets valgstyrerformand Vibeke Gamst (K), hvad man som vælger skal være særlig opmærksom på, når man afgiver sin stemme. - Der må ikke herske nogen tvivl om, hvad borgeren har stemt, og dernæst må stemmesedlen ikke kunne identificeres. Det er de to ting, der kan gøre en stemmeseddel ugyldig. Det sker ofte, at folk skriver et eller andet på stemmesedlen. Det kan være, at de skriver, at en eller anden er dum, og selvom det fortsat er krystalklart, hvor de har sat deres kryds, så dur det altså ikke, siger hun og fortsætter: - Det går heller ikke, hvis man sætter en stjerne eller noget andet i stedet for et kryds. Og det går ej heller, hvis krydset bliver så stort, at det ryger en smule ind i en af de øvrige felter, siger hun. Muligt at bede om ny stemmeseddel Hvis man kommer til at lave en fejl i stemmeboksen, skal man dog ikke fortvivle. Det er nemlig muligt at at få en ny stemmeseddel udleveret af de valgtilforordnede. Dét at stemme desuden ikke nogen social ting, som man gør i fællesskab med sine venner. I Folketingsvalgloven står der, at der kun må være én person i stemmeboksen af gangen. I visse tilfælde er det dog tilladt at omgå reglen. Vælgere, der på grund af manglende førlighed eller andre skavanker ikke er i stand til at bevæge sig ind i stemmeboksen, kan nemlig få hjælp til at afgive deres stemme af to valgstyrere eller tilforordnede vælgere. Vibeke Gamst måtte træde til og hjælpe en svagtseende borger i morges, da valgstederne åbnede. - Han havde to af os med inde i stemmeboksen, fordi han ikke selv kunne se, hvor han skulle sætte krydset. I det tilfælde er man to personer derinde, så man sikrer sig, at personen ikke bliver udsat for påvirkning, eller at krydset bliver sat et forkert sted, men jeg har nu aldrig oplevet problemer med det, siger hun.

Referat:
Det er en meget dum idé at sende en stikpille af sted mod kandidater, man er uenig med, når man sætter sit kryds i stemmeboksen. For dét der muligvis er tiltænkt som en harmløs joke, kan annullere din stemme.